Other
languages

Ledige job

Kontakt

Presse

Indtast søgeord

Forside

Politik

Mødemateriale

Børne-
og Ungdomsudvalget

Politik og
Indflydelse

Borger

Erhverv

Politik

Om kommunen

Job

Forside

Politik

Mødemateriale

Børne-
og Ungdomsudvalget

Børne- og Ungdomsudvalget

Dagsorden

for mødet den for mødet den 30.05.2012

[Til
bilagsfortegnelse]

8 Skoledistriktsændringer 2013-14 (2012-57812)

Udvalget skal tage stilling til forslag om at sende forslag til
skoledistriktsændringer i høring hos de berørte skolebestyrelser m.fl.

Indstilling
og beslutning

Børne- og Ungdomsforvaltningen indstiller til Børne- og Ungdomsudvalget, at
nedenstående forslag til ændringer af skolernes grunddistrikter med virkning fra
indskrivning til skoleåret 2013/14 sendes i høring:

1. at rode 51
overføres fra grunddistriktet for Sølvgades Skole til grunddistriktet for Den
Classenske Legatskole

2. at Ny Skole på Strandboulevarden
tildeles et grunddistrikt bestående af rode 75, 76, 77 og 79 fra Randersgades og
Vibenshus Skoler

3. at rode 89 overføres fra grunddistriktet for
Strandvejsskolen til grunddistriktet for Vibenshus Skole

4. at
rode 92 og 93 overføres fra Kildevældskolen til
Strandvejsskolen

5. at rode 120, 121 og 112 overføres fra
grunddistriktet fra Guldberg Skole til grunddistriktet for Blågård
Skole

6. at rode 143 og 144 overføres fra grunddistriktet for
Nørrebro Park Skole til grunddistriktet for Rådmandsgades
Skole

7. at rode 148 overføres fra Hillerødgades Skoles
grunddistrikt til grunddistriktet for Nørrebro Park Skole og rode 157 fra
Hillerødgades grunddistrikt øverføres til Rådnmandsgades Skole

8.
at sidste års skoledistriktsændring ved Sjælør og Skolen i Sydhavn
opretholdes, selvom der ikke etableres en broforbindelse, idet der
iværksættes andre tiltag til forbedring af trafiksikkerheden på
skolevejen

9. at der ikke foretages yderligere
distriktstilpasninger i år, men at det i stedet for kortlægges om øvrige skoler,
der er presset af mange elever og stor søgning i deres grunddistrikt, kan
udbygges til at dække behovet, således at de starter med midlertidige
vandreklasser, men senere får permanente lokaler

Problemstilling

Børne- og Ungdomsforvaltningen har foretaget en
analyse af behovet for tilpasninger af skolernes grunddistrikter på baggrund af
elevunderlaget og skolernes fysiske kapacitet, samt ændringer som følger af, at
den nye Skole på Strandboulevarden begynder med indskrivning af de første elever
på skolen til skoleåret 2013/14, og forslag som følger af forslag om nedlæggelse
af Hillerødgades Skole på Nørrebro.

På mødet den 9. maj
2012 havde udvalget en indledende drøftelse af forslag til ændringer af
skoledistrikterne gældende fra indskrivningen til skoleåret 2013-14, samt
forslag om nyt princip om mere soccioøkonomisk fordeling i skrolernes
grunddistrikter. Forslagene til grunddistriktsændringer er drøftet med med
de berørte skoler. Under drøftelserne er kommet enkelte forslag til alternative
løsninger frem, som forvaltningen har vurderet i forhold til de bærende
principper for skoledistriktsændringer, samt i forhold til socioøkonomisk
fordeling.

Behovet for tilpasninger og udvidelser udspringer af:
et markant stigende børnetal på 6-15 års området, ændringer i skolestrukturen
(forslag om skolenedlæggelse på Nørrebro og ny skole på Østerbro) og af, at
søgningen skifter mellem skolerne, og nogle skoler derfor får for mange elever i
deres grunddistrikt. Hvor det er muligt at gennemføre varige holdbare
grunddistriktsændringer, som kan løse misforholdet mellem skolens kapacitet og
elevunderlaget, foreslår forvaltningen grunddistriktsændringer, der
overfører elevunderlaget fra en skole til en anden nærliggende skole, der
enten har plads til disse elever, eller er under udbygning og derfor får plads
til eleverne. På denne måde sikres, at alle skolerne fyldes op, og skolernes
fysiske kapacitet udnyttes mest muligt, før der udbygges mere. I andre områder
af byen, hvor distriktstilpasninger kun kan anvendes som midlertidige og
kortsigtede løsninger for få år, foreslås ikke distriktstilpasninger, men det
undersøges i stedet, om de pågældende skoler kan udbygges. Såfremt dette er
tilfældet vil forvaltningen indstille anlægsønsker til Budget 2013. Afhængigt at
udfaldet af disse budgetønsker gennemføres eventuelt nødvendige
distriktsændringer først til det efterfølgende skoleår
2014/2015.

Forslagene er tillige udarbejdet på baggrund af ønsket
om trafiksikre skoleveje, ønsket om blandet elevsammensætning og på baggrund af
princippet om mindste mulige indgreb af hensyn til forældrene og endelig på
baggrund af forslagenes effekt på den socioøkonomiske fordeling i
grunddistrikterne. Der er ikke enighed blandt alle skoler om alle forslagenes
hensigtsmæssighed, da der i nogle tilfælde gennemføres omfordelinger på baggrund
af kapacitet og fordeling, som ændrer balancen mellem de enkelte skoler.

Løsning

Forvaltningen fremlægger
forslag om ændringer i grunddistrikterne i Indre By, på Østerbro og
Nørrebro.

På Østerbro og Nørrebro er der tale om større
ændringer, som følger af ændringer i skolestrukturen, mens det er mindre
ændringer i Indre By.

Forslagene
tager udgangspunkt i, at der er behov for tilpasninger på grund af
kapacitet og søgning eller ændringer i skolestrukturen. De konkrete forslag er
herefter på grundlag af principperne for forslag til distriktsændringer,
udarbejdet i tæt samarbejde med områderne og drøftet med skolelederne.
Forslagene tilgodeser de politisk besluttede principper om
kapacitetsudnyttelse, samt  mest mulig hensyntagen til trafiksikkerhed,
mere balanceret elevsammensætning og mindste indgreb, der blev vedtaget
i Børne- og Ungdomsudvalget den 22. juni 2011 (jf. 2011-29271), samt nyt
princip om socioøkonomisk fordeling i grunddistrikterne.

Det er
forvaltningens vurdering, at et systematisk og fokuseret arbejde gennem en
årrække med forslag til tilpasninger af grunddistrikterne i overensstemmelse med
disse principper, vil give positive langtidseffekter til gavn for
kapacitetsudnyttelsen, trafiksikkerheden og fordelingen af elever. Givet
det fortsatte markante stigende børnetal er der dog ikke mulighed for
gennemgribende ændringer af alle grunddistrikterne. Da kapacitetsudnyttelsen på
skolerne nødvendigvis må have forrang som princip, vil det ikke i alle tilfælde
være muligt at tilgodese alle familiers interesser. Når der ændres i
grunddistrikterne vil  det som oftest opfattes som en fordel af nogle
familier, mens andre familier, vil opleve, at deres forventninger bliver
skuffede. Ændringer vedrører ikke de elever, der er indskrevet på en skole eller
deres mindre søskende, men ændringerne vedrører alle øvrige kommende
skolebørn, idet grunddistriktsinddelingen bestemmer, hvilken skole det enkelte
barn har ret til optagelse på. I forhold til forældrehensynet er det derfor
positivt jo mindre ændringen er, og jo færre forældre, der berøres af
ændringen.

Det skal understreges, at distriktstilpasninger ikke
kan løse behovet på længere sigt i områder med markant voksende elevtal,
her er det i stedet for nødvendigt at arbejde med en udvidelse af skolernes
kapacitet, som forudsættes nødvendig inden for en kortere årrække (jf.
behovsprognosen, der udkommer en gang årligt, senest den 22. juni 2011
2011-67510).

Forslagene til ændringer af grunddistrikterne
gennemgås kort nedenfor. Forslagene er endvidere illustreret på kort og med
tilhørende tabeller over elevunderlag og elevsammensætning i grunddistriktet før
og efter forslaget, jf. bilag 1.

Indre By og
Østerbro

I Indre By er Sølvgades
Skole og Christianshavns Skole presset af for mange elever og søgning
i skolernes grunddistrikt.

Idet Sølvgades Skole kan afgive en
del af sit grunddistrikt til den nærliggende Classenske Legatskole, foreslås en
beskæring af Sølvgades grunddistrikt. På Christianshavn er der derimod ikke
umiddelbart oplagte muligheder for at overføre dele af distriktet til
nærliggende skoler. Her er der derfor ikke foreslået distriktstilpasninger, men
det undersøges, om skolen kan udvides.

På Østerbro forventes den
nye skole på Strandboulevarden at åbne til august 2013 med de første to
børnehaveklasser. Det foreslås derfor at tillægge skolen et grunddistrikt og
samtidigt beskære de øvrige skolers grunddistrikter således, at der bliver bedre
plads på alle østerbroskolerne til integration af flere sprogtestede elever fra
andre dele af byen i Københavnermodel 2.0. Forslaget er omfattende og berører
mange forældre i området, men det er en nødvendighed, da der skal sikres den
bedst mulige kapacitetsudnyttelse og plads til mere fordeling på alle
skolerne på Østerbro.

Nørrebro og
Bispebjerg

Guldbergskolen og Nørrebro
Park Skole er tæt på at have for mange elever og søgning fra deres
grunddistrikter, mens Rådmandsgades Skole og Blågård Skole har plads til flere
elever. Dette tillige med at Borgerrepræsentationen har sendt forslag i
høring om at nedlægge Hillerødgades Skole og overføre grunddistriktet til
Rådmandsgades Skole, der har flest tosprogede elever, giver grundlag for en mere
gennemgribende ændring af grunddistrikterne på Nørrebro.

Det
foreslås på denne baggrund at overføre en nærliggende del af grunddistriktet for
Nørrebro Park Skole til Rådmandsgades Skole og tillige at overføre dele af
Guldbergskolens grunddistrikt til Blågård Skole. Endelig foreslås, at
Hillerødgades grunddistrikt deles imellem Rådmandsgades Skole og Nørrebro Park
Skole med  Nørrebrogade som delelinine. Mjølnerparken nord for
Nørrebrogade foreslås således fortsat overført til Rådmandsgades Skole,
mens Lundtoftegade-delen syd for Nørrebrogade i stedet foreslås overført
til Nørrebro Park Skole. Dette forslag erstatter hermed det forslag,
der er til høring, og medfører, at grunddistrikterne på Nørrebro bliver
mere blandet sammensat, end de er i dag, også efter at Hillerødgades
grunddistrikt er fordelt til andre skoler på
Nørrebro.

Grøndalsvængets Skole på Bispebjerg er ofte tæt på
at danne en ekstra børnehaveklasse ved skoleindskrivning, således også i
indeværende indskrivning. Der er boligudbygninger i skolens grunddistrikt og da
forvaltningen i samarbejde med skolen ikke har fundet forslag til holdbare
distriktsændringer undersøges i stedet, om skolens kapacitet kan
udvides.

Vesterbro - Kgs. Enghave /
Valby

Hanssted Skole har måttet oprette en ekstra klasse i
indeværende skoleår, hvor der har været mange elever i denne skoles
grunddistrikt. En analyse af skolens grunddistrikt giver imidlertid
ikke grundlag for at foretage ændringer af skolens grunddistrikt på længere
sigt.

Vanløse - Brønshøj
Husum

Bellahøj Skole har på grund af søskendehensynet måttet
oprette en ekstra klasse ved indeværende indskrivning. Forvaltningen har på
denne baggrund analyseret elevunderlaget i skolens grunddistrikt, samt foretaget
en optælling af søskendebørn, bosat uden for skolens grunddistrikt til den
kommende skoleindskrivning og kan konstatere, at dette ikke giver grundlag
for at foretage distriktstilpasninger på længere sigt.

Amager

Lergravsparkens Skole og Skolen
på Islands Brygge danner i indeværende indskrivning flere spor i
børnehaveklasserne, end skolerne er bygget til. Prognosen for Amager viser (BUU
22. juni 2011), at børnetallet vokser markant i de kommende år og der skal
derfor udbygges med mere skolekapacitet på Amager. Da der ikke er
mulighed for at finde varige holdbare distriktstilpasninger, der løser
kapacitetsbehovet, og som lever op til principperne om mindste indgreb,
fordeling og trafiksikkerhed, foreslår forvaltningen ikke ændringer af
grunddistrikterne her. I stedet udarbejder forvaltningen analyse af mulighederne
for at udbygge skolekapaciteten.

Økonomi

Der er ingen økonomi i direkte tilknytning til forslag om
distriktsændringer, men såfremt indstillingen vedtages endeligt efter høring,
skal der fremlægges anlægsønsker til budget 2013 og 2014 om udbygning af
konkrete skoler.

Videre
proces

Såfremt forslaget vedtages, sendes forslaget i høring hos de berørte
skolebestyrelser, lokaludvalg, Fællespædagogisk Råd,
Skole og Forældre, Brug Folkeskolen, Københavns Fælles Elevråd, Københavns
Lærerforening og Skolelederforeningen med høringsfrist den 29. juni
(4 uger - forkortet pga. sommerferien).

Høringssvarene
forelægges for Børne- og Ungdomsudvalget den 15. august, hvorefter
forslaget forventes behandlet i Økonomiudvalget den 4. september
og Borgerrepræsentationen den 20. september. De eventuelle ændringer
får virkning for indskrivningen til skoleåret 2013/14, der begynder i
efteråret
2012.

Else
Sommer
/Henriette Bjørn Nielsen

Beslutning

Indstillingen blev godkendt.

[Til
toppen]

BILAG

2012-400317 - 1.Kort og tabeller

Tilføj side som PDF
til listen
Gem
flere sider som PDF Gem
denne side som PDF

Du har gemt følgende sider:

TILBAGE TIL HJEMMESIDEN

Til e-mail

Fra e-mail

Besked

Styreform

Konference
om kommunes styreform

Københavns
kommunes udvalg

Byudviklingsplaner

Læs
om Kommuneplan 2009

Læs
om lokalplaner

Læs
om bydelsplaner

Læs
om trafikplaner

Debat

Deltag i online debatter og høring

Oversigt
over debatfora

Direkte lokal indflydelse

For dig der gerne vil have mere indflydelse
på dit lokalområde, kan du tage kontakt til dit lokaludvalg

Se
listen over kommunens lokaludvalg

Få indflydelse

Er der bestemte emner, du interesserer dig
for? I kommunen har vi eksempelvis et økologisk råd, et ældreråd og et
beskæftigelsesråd.

Se
listen over
kommunens råd

Rådhuset, 1599 København V :: Tlf: 33 66 33 66 ::
[email-masked] :: www.kk.dk :: CVR-nummer 64942212

اعرف بلديتك

با کمون خود آشنا
شوید

Upoznajte svoju
opštinu

Belediyenizi
tanıyın

Apprenez à connaître
votre commune

Baro degmadaada

اپنی بلدیہ کو
جانيں

Min Side

Digital
Post

Selvbetjening

Høringsportal

Borgerrådgiveren

Kontakt
kommunen

Publikationer

Modtag
nyhedsbreve

Modtag
dagsordener

Abonner på RSS

Presseklip

App

Kort over København

Læs højt

Print

Tip
en ven

Del |

Tilføj side som PDF til
listen
Gem flere
sider som PDF Gem denne
side som PDF

Du har gemt følgende sider:

TILBAGE TIL HJEMMESIDEN

Til e-mail

Fra e-mail

Besked